เรื่องร้องเรียน (ถนน,ความสะอาด,ร้องเรียน) วันที่ 2023-09-27 06:41:05 — แขวงสามวาตะวันตก เขตคลองสามวา กรุงเทพมหานคร
เนื่องจากหมู่บ้านพลีโน่ รามอินทรา-วงแหวน ตั้งอยู่ในพื้นที่เขตคลองสามวาตะวันตก ติดกับถนนคู่ขนานกาญจนาภิเษก ซึ่งถัดออกมาจากถนนหทัยราษฎร์หรือตลาดมารวย ซึ่งบริเวณด้านข้างหมู่บ้านมีกลุ่มคนมักง่ายนำขยะมาทิ้งกันเป็นจำนวนมาก ทำให้มีปริมาณขยะที่เพิ่มขึ้นทุกวัน จนล้นออกมาในถนนคู่ขนานกาญจนาภิเษก และมักจะมีการลักลอบเผาขยะอยู่บ่อยครั้ง ที่ให้ชาวบ้านผู้พักอาศัยได้รับความเดือนร้อนจากปัญหาขยะ และกลุ่มควันพิษ และล่าสุดเมื่อเช้ามืดวันที่ 23 กันยายน 2566 เวลาประมาณ 04.00 น. ได้มีกลุ่มคนงานใส่เสื้อผ้าเหมือนคนสวน เป็นแบบฟอร์มเหมือนกันมาเผาขยะบริเวณดังกล่าว ทำให้มีกลุ่มควันจำนวนมากถูกลมพัดเข้ามาภายในหมู่บ้านตลอดทั้งวัน ส่งผลกระทบต่อชาวบ้านผู้พักอาศัย ซึ่งเมื่อวันที่ 23-24 กันยายน 2566 สมาชิกในหมู่บ้านได้มีการประสานงานเจ้าหน้าที่ และแจ้งเรื่องไปในระบบ Traffy Fondue และมีเจ้าหน้าที่ดับเพลิงมาดำเนินการแล้ว แต่ยังไม่ได้รับการแก้ไขอย่างถาวร เนื่องจากไฟยังลุกไหม้ต่อไป ซึ่งก็มีกลุ่มควันอยู่ตลอดเวลาพัดเข้ามาภายในหมู่บ้านครับ 

จึงขอรบกวนท่าน สส.พิมพ์กาญจน์ ประสานงานเจ้าหน้าที่ และกำกับดูแลครับ ให้ดำเนินการดับไฟโดยเร็ว และหากเป็นไปได้ให้ดำเนินการขนย้ายขยะออกจากพื้นที่ และมีมาตรการในระยะยาวทำการป้องกันการทิ้ง หรือมีการติดป้ายแจ้งเบอร์สายด่วน หรือช่องทางการร้องเรียน หรือส่งหลักฐานการกระทำความผิด การทิ้งขยะในพื้นที่สาธารณะ เพื่อจับกุมผู้กระทำความผิด โดยการมีส่วนร่วมของภาคประชาชนต่อไป

ขอบคุณครับ